CELEX: C2006/281/19
Language: hu
Date: 2006-11-18 00:00:00
Title: C-72/05. sz. ügy: A Bíróság (első tanács) 2006. szeptember 14-i ítélete (a Finanzgericht München [Németország] előzetes döntéshozatal iránti kérelme) – Hausgemeinschaft Jörg und Stefanie Wollny kontra Finanzamt Landshut (Hatodik HÉA-irányelv – A 11. cikk A. része (1) bekezdésének c) pontja – A vállalkozás ingatlanának felhasználása az adóalany saját szükségleteinek kielégítésére – E használat ellenérték fejében nyújtott szolgáltatásnak minősülése – Az adóalap meghatározása – Az adóalany részéről a szolgáltatás teljesítése érdekében felmerült kiadás fogalma)

18.11.2006   
            
            
               HU
            
            
               Az Európai Unió Hivatalos Lapja
            
            
               C 281/12
            
         A Bíróság (első tanács) 2006. szeptember 14-i ítélete (a Finanzgericht München [Németország] előzetes döntéshozatal iránti kérelme) – Hausgemeinschaft Jörg und Stefanie Wollny kontra Finanzamt Landshut
   (C-72/05. sz. ügy) (1)
   
   (Hatodik HÉA-irányelv - A 11. cikk A. része (1) bekezdésének c) pontja - A vállalkozás ingatlanának felhasználása az adóalany saját szükségleteinek kielégítésére - E használat ellenérték fejében nyújtott szolgáltatásnak minősülése - Az adóalap meghatározása - Az adóalany részéről a szolgáltatás teljesítése érdekében felmerült kiadás fogalma)
   (2006/C 281/19)
   Az eljárás nyelve: német
   A kérdést előterjesztő bíróság
   Finanzgericht München
   Az alapeljárás felei
   
      Felperes: Hausgemeinschaft Jörg und Stefanie Wollny
   
      Alperes: Finanzamt Landshut
   Tárgy
   Előzetes döntéshozatal iránti kérelem – Finanzgericht München – A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.) 11. cikke A. része (1) bekezdése c) pontjának értelmezése – Olyan szolgáltatásnyújtás adóalapja, amely a teljes egészében a vállalkozása eszközének minősülő épület egy részének az adóalany saját szükségletei kielégítésére való felhasználásában áll – Az adóalany részéről felmerült „kiadás” fogalma
   Rendelkező rész
   Az 1995. április 10-i 95/7/EK tanácsi irányelvvel módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 11. cikke A. része (1) bekezdése c) pontját úgy kell értelmezni, hogy azzal nem ellentétes, hogy az adóalany által teljes egészében a vállalkozása vagyona körébe vont ingatlan egy részének a saját célú használata utáni hozzáadott-értékadó adóalapját az ingatlan megszerzési vagy építési költségei olyan részében állapítsák meg, amely a hozzáadottértékadó-levonás módosítási időszakának az említett irányelv 20. cikkével összhangban előírt időtartamára figyelemmel kerül meghatározásra.
   Ezen adóalapnak magában kell foglalnia azon telek megszerzésének költségeit, amelyre az épületet emelték, amennyiben a megszerzés adóköteles volt, és az adóalany ezt az adót levonta.
   
      (1)  HL C 93., 2005.4.16.